એનાલિસ્ટના જણાવ્યા પ્રમાણે આગામી દિવસોમાં વધુ સુધારો જોવાઇ શકે છે તેવી શક્યતાઓ પાછળ રોકાણરૂપી લેવાલી પણ વધતાં વધુ સુધારાને સપોર્ટ કર્યો હતો. સ્થાનિક જ્વેલર્સ એસોસિયેશનોના જણાવ્યા પ્રમાણે આગામી દિવસોમાં બજેટમાં સોનામાં આયાત ડ્યૂટી હાલ જે ૧૦ ટકા છે તેમાં ઘટાડો જોવાય તેવી શક્યતાઓ છે. એ જ પ્રમાણે જીએસટીમાં જુદી જુદી કોમોડિટી કયા ટેક્સ સ્લેબમાં આવશે તે અંગે અંતિમ ઓપ આપવામાં આવી રહ્યો છે ત્યારે સોના ઉપર પણ ત્રણથી ચાર ટકા જીએસટી લાદવામાં આવે તેવી શક્યતાઓ વ્યક્ત કરાઇ રહી છે.